Školska godina 2014./2015.

Nastavna godina je započela u ponedjeljak 8. rujna 2014. god., a završila u utorak 16. lipnja 2015. god. Škola je na kraju školske godine ima 155 učenika, od toga 70 djevojčica. Nastava se odvijala u prijepodnevnoj smjeni, a ostvareno je 180 radnih dana od čega 179 nastavnih.

Broj učenika po školama:

matična škola:

1.raz. 7 od toga 3 djevojčice 5.raz. 23 od toga 10 djevojčica

2.raz. 5 od toga 4 djevojčice 6.raz. 18 od toga 8 djevojčica

3.raz. 2 od toga 1 djevojčica 7.raz. 20 od toga 9 djevojčica

4.raz. 7 od toga 4 djevojčice 8.raz. 19 od toga 6 djevojčica

PŠ Belaj

1.raz. 11 od toga 5 djevojčica 3.raz. 10 od toga 5 djevojčica

2.raz. 13 od toga 6 djevojčica 4.raz. 10 od toga 5 djevojčica

PŠ Leskovac Barilovićki

1.raz. 1 od toga 0 djevojčica 3.raz. 2 od toga 0 djevojčica

2.raz. 2 od toga 1 djevojčica 4.raz. 1 od toga 1 djevojčica

PŠ Siča

1.raz. 0 od toga 0 djevojčica 3.raz. 2 od toga 2 djevojčice

2.raz. 2 od toga 0 djevojčica 4.raz. 0 od toga 0 djevojčica

Učitelji/učiteljice u ovoj školskoj godini bili su:

|  |  |  |
| --- | --- | --- |
| Ime i prezime | Zvanje | Predmet koji predaje |
| Barica Banjavčić | Dipl.uč. raz.nastave, pojačanamatematika | Razredna nastava, 2.raz. Belaj |
| Marijana Bosiljevac | Učiteljica raz.nastave | Razredna nastava, 3. raz. Belaj |
| Nada Višal | Dipl.uč. raz.nastave, pojačanhrvatski jezik | Razredna nastava, Belaj 4. raz. |
| Renato Ilić | Učitelj raz.nastave | Razredna nastava, 1.raz. Belaj |
| Anka Grman | Dipl.uč. raz.nastave, pojačanainformatika | Razredna nastava, 1. i 4. raz. Barilović |
| Danijela Zatezalo | Dipl.uč. raz.nastave, pojačanoprirodoslovlje | Razredna nastava 2. i 3. raz. Barilović |
| Lidija Gojak Pavlić | Dipl.uč.raz.nastave, pojačanageografija i informatika | Razredna nastava, 1., 2., 3. i 4. raz. Leskovac Barilovićki |
| Maja Pignar- Mijović | Dipl.uč. raz.nastave, pojačanhrvatski jezik | Razredna nastava, Siča, 2. i 3. raz.  |
| Mirjana Vranić-Šušlje | Dipl.uč. raz.nastave, pojačanhrvatski jezik | Hrvatski jezik |
| Nevenka Mikulić | Dipl.uč. raz.nastave, pojačana likovna kultura | Likovna kultura |
| DuškoGvozdić | Prof.glazbene kulture | Glazbenakultura |
| Karolina Čorak | Dipl.uč. raz.nastave, pojačanengleski jezik | Engleski jezik, 7. i 8. razredBelaj, 1.- 4.raz. |
| Kristinu Cindrić Banović | Dipl.uč.raz.nastavepojačan engleski jezik | Engleski jezik 5. i 6. raz.Leskovac Bar. i Siča |
| Jelena Rimay | Profesor talijanskog i španjolskog jezika i književnosti | Talijanski jezik, 4., 5. i 8. raz. |
| Maja Ferenac (zamjena za Dariu Peraković) | Magistra edukacije hrvatskog jezika i književnosti | Njemački jezik, 4. do 8. razred |
| Josip Novosel (zamjena za Ivanu Tuškan Mihalić) | Magistar primarnog obrazovanja | Matematika |
| DarkoCerjanec | Dipl.ing.biologije, PPODoktor znanosti | Priroda i biologija |
| ŽeljkaObrovac | Dipl.ing. prehramb. tehnologijePPO | Kemija  |
| Zrinko Bahorić | Magistar fizike i geofizike | Fizika |
| Anita Paranos | Profesor povijesti | Povijest |
| Patris Šuper | Diplomirani geograf | Geografija |
| Predrag Novković Mihalić | Dipl.ing. prometa | Tehnička kultura |
| Robert Magdić | Prof kineziologije  | TZK  |
| Jure Gagić | Diplomirani teolog | Vjeronauk, matična škola i Siča |
| Dubravka Beljan | Teolog | Vjeronauk, Belaj i Leskovac |
| Mario Zovkić | Dipl.uč. raz.nastave, pojačanainformatika | Informatika |

Pripravnice: stručno osposobljavanje bez zasnivanja radnog odnosa

|  |  |  |  |
| --- | --- | --- | --- |
| Ime i prezime | Zvanje | Predmet koji predaje | Mentor |
| Kristina Knežević do 9. prosinca 2014. | Magistra primarnog obrazovanja | Razredna nastava, Leskovac Barilovićki | Lidija Gojak Pavlić |
| Antonija Puljar od 8. prosinca 2014. | Magistra primarnog obrazovanja | Razredna nastava, Leskovac Barilovićki | Lidija Gojak Pavlić |

Stručne suradnice:

|  |  |  |
| --- | --- | --- |
| Ime i prezime | Zvanje | Stručna suradnica |
| Branka Dojčinović | Diplomirana knjižničarka | knjižničarka |
| Dejana Kirinčić | Diplomirana socijalna radnica | socijalna radnica |

Ravnateljica:

|  |  |  |
| --- | --- | --- |
| Ime i prezime | Struka | Radno mjesto |
| Vesna Car | Dipl.uč.raz.nastave, pojačanamatematika | Ravnateljica |

Ostali djelatnici:

|  |  |  |
| --- | --- | --- |
| Ime i prezime | Struka | Radno mjesto |
| Andreja Štefanac | Poslovna tajnica | Računovođa-tajnica |
| Ivana Marčac | Kuharica | Kuharica |
| Juraj Štefanac | Tehničar za strojeve | Domar-ložač-vozač |
| Đurđica Banjavčić | NKV radnica | Spremačica |
| Jadranka Bosiljevac | NKV radnica | Spremačica |
| Ankica Bošnjak | Struč. radnica za izradu odjeće | Spremačica |
| Goran Maglić | Konobar | Spremač |

Na zamjeni su kraće vrijeme radili i :

Josip Novosel – zamjena za matematiku (Ivane Tuškan Mihalić), zamjena za geografiju (bolovanje Patrisa Šupera) i kraće vrijeme u razrednoj nastavi zbog bolovanja učitelja

Petra Poljak – zamjena za Kristinu Cindrić Banović

Ivana Štamfar

Marko Stanković

Ove školske godine asistentica Ivanu Viktoru Novoselu bila je Antonia Banović.

Na kraju nastavne godine pozitivno je ocijenjeno 144 učenika, a 7 je učenika upućeno na dopunski rad. Četvero učenika ponavlja razred.

Nakon dopunskog rada iz matematike, hrvatskog jezika i povijesti pozitivno su ocijenjena 3 učenika, a 4 učenika su upućena na popravni ispit.

Na popravnom ispitu iz matematike i hrvatskog jezika svih 4 učenika je ocijenjeno pozitivno.

**Na kraju školske godine 151 učenik je pozitivno ocijenjen, a 4 učenika ponavlja razred.**

Od prvog do četvrtog razreda ima 46 odličnih učenika, 23 vrlo dobrih i 4 dobra te 2 učenika s nedovoljnim uspjehom.

Od petog do osmog razreda ima 22 odličnih učenika, 32 vrlo dobrih, 23 dobra, 1 dovoljan i 2 učenika s nedovoljnim uspjehom.

Učenici su tijekom školske godine izostali 7219 sati opravdano ili 47 po učeniku. Od toga je neopravdanih izostanaka 7.

Pohvaljeno je 68 učenika i nagrađeno 22 učenika. Od 5. – 8. razreda 3 učenika je dobilo pedagošku mjeru ukor, a 11 usmenu opomenu.

Uzorno se vladalo 130 učenika, dobro 20, a 5 loše.

Izbornu nastavu iz rimokatoličkog vjeronauka polazilo je 150 učenika, njemački jezik 46 učenika, talijanski jezik 14 učenika, informatiku je polazilo 79 učenika, a izbornu nastavu tehničke kulture je polazilo 4 učenika.

Dopunsku nastavu polazili su iz hrvatskog jezika, matematike, engleskog jezika i kemije, a iz prva tri predmeta i dodatnu nastavu.

Od izvannastavnih aktivnosti učenici su bili uključeni u Male radoznalce, Dramsko recitatorsku i likovnu grupu, Glazbeno plesnu grupu, Dramsko eko likovnu grupu, Dramsko likovnu grupu, Njemački jezik – igraonica, Talijanski jezik – igraonica, Učeničku zadrugu Barilko, Školski sportski klub – gimnastika, Pjevački zbor, Ritmiku, Dramsko recitatorsku skupinu, Mlade knjižničare, GLOBE program, Eko grupu, Informatičku grupu, Vjeronaučnu grupu, Likovnu grupu i Povijesnu grupu.

Učenici su aktivni i u izvanškolskim aktivnostima: DVD Barilović, zatim u kudovima Barilović, Vinčica, Glazbenoj školi Karlovac, Stolno teniskom klubu Aquaestil, NK Karlovac i Duga Resa, Krnjak i Mostanje, Taekwondo klubu Karlovac, Dječjem zboru Cicibani, Konjičkom klubu Barilo, Veslačkom klubu Korana, Studiu 23 i Ministrantima

Učenici su išli na terensku nastavu u Zagreb, Ogulin, na otok Krk (Jurandvor i Baška), školu u prirodi Selce (učenici četvrtih razreda). Učenici osmog razreda bili su na završnoj ekskurziji u Klisu, Zaostrogu, safariju deltom Neretve, Makarskoj i Splitu.

Gledali su kazališne predstave „Grimmix i predstavu Veliki i mali.

Učenici su posjetili i dječju knjižaru Knjiguljicu i knjižnicu Ivan Goran Kovačić u Karlovcu, Nacionalnu i sveučilišnu knjižnicu te Muzej automobila Ferdinanda Budickog, Gradski muzej u Karlovcu i razgledali izložbu *Stari grad Barilović – 10 godina arheoloških istraživanja* Učenici 5. do 8. razreda sudjelovali su u projektu „Čuvajmo, učimo i rastimo zajedno“ (prikupljanje žitarica za divlje životinje) u organizaciji LAG-a Petrova gora, pobjednici su bili učenici šestog razreda i za nagradu posjetili izletište na Muljavi.

Svečanom sjednicom, misom i priredbom obilježili smo 110 godina školstva u Bariloviću.

Povodom obljetnice, u Školskim novinama od 18. studenog 2014., prezentiran je rad škole. Održane su božićne priredbe, priredbe povodom Dana kruha i Dana neovisnosti. Dan škole smo obilježili biciklijadom i sportskim igrama te druženjem s roditeljima. Integrirani dani održali su se na temu Mjesta općine Barilović (svi odjeli), Juha od bundeve (PŠ Siča i Leskovac Bar.) i Zavade i navade starih Zagrepčana (1- do 4. razred matične škole).

Bili smo domaćini općinsko/gradskog Lidrana i županijskog natjecanja u talijanskom jeziku za osnovne škole, srednje strukovne škole i gimnazije.

Obilježili smo: Svjetski dan jabuka, Svi sveti, Sveti Nikola, Valentinovo, Međunarodni dan dječje knjige, Međunarodni dan školskog mlijeka, Međunarodni dan zdravlja, Majčin dan, Svjetski dan voda, Dan planeta Zemlje, Međunarodni dan obitelji, Dan kravate, Dan kruha i zahvalnosti za plodove zemlje, Dan palačinki, Uskrs, Međunarodni dan dječje knjige, Dan ružičastih majici, Dan neovisnosti, Dan državnosti, Fašnik, Međunarodni dječji tjedan, Međunarodni dan djeteta, Međunarodni dan štednje, Dan župe i općine, Dan hrvatskog jezika, Dan sunca, Dan sjećanja na žrtvu Vukovara, Međunarodni dan pripovijedanja, Dan sigurnijeg interneta, Sjećanje na žrtve holokausta, Međunarodni praznik rada, Međunarodni dan volontera, Svjetski dan pjesništva, Međunarodni dan jezika, Dan Europe

Ove godine uključili smo se u projekt Shema školskog voća, a svaki učenik je jednom tjedno dobio besplatnu voćku. Voće nam je dostavljao OOPG Mlađan.

Učitelji PŠ Belaj zajednički su organizirali Belajfest po uzoru na Dugaresafest. Održana su predavanja Sigurno u prometu (PP Duga Resa), Rode u Karlovačkoj županiji i Spiralni vrt (Ekološko društvo Pan). Taekwondo klub Karlovac redovito je održavao treninge dva puta tjedno u matičnoj i PŠ Belaj

Učenici 1. i 4. razreda Anke Grman sudjelovali su u radionici Stari zanati „knjiganje krila“. Posebno su se istaknuli po velikom broju prijava na različite natječaje. Učenici Lidije Gojak Pavlić u PŠ Leskovac Barilovićki bili su uključeni u projekte: „Razredni časopis“ (Barilesko broj 4) i „Čitajmo zajedno“, te su posjetili obližnju baru i rijeku Koranu. Zahvaljujući učitelju Darku Cerjancu saznali nove informacije o značenju voda te pojavi signalnog raka. Učionica 2. i 3. razreda Danijele Zatezalo je posebno lijepa i ugodna za boravak, puna učeničkih radova. Učenici Maje Pignar Mijović u PŠ Siča gostovali su sa svojom igrokazom Božićna Crvenkapica u knjižari Knjiguljica i Centru za odgoj i obrazovanje mladih u Karlovcu. Nastavili su uspješan projekt Vrijeme za priču u sklopu kojeg su izradili divovsku slikovnicu priča te uređivali kutić priča. Ovaj projekt popratila je i TV4r. Učenici 3. razreda Marijane Bosiljevac bili su na terenskoj nastavi pod nazivom Vode stajaćice i vode tekućice. Posjetili su rijeku Mrežnicu te obližnju močvaru Konak. Knjižničarka Branka Dojčinović je povodom Mjeseca hrvatske knjige s učenicima i razrednicom 8. razreda Karolinom Čorak osmislila projekt razmjene knjiga „S knjigom pod ruku“. Tema je bila *ljubav*. Učiteljica Nevenka Mikulić uključila se u projekt s Likovnom grupom izradom plakata, a učiteljica Karolina Čorak s grupom učenika s dodatne nastave engleskog jezika prijevodima izabranih citata o knjigama. Učenik 5. r. Nikola Brnardić pratio je čitanje poezije gitarističkim nastupom. Učitelj Duško Gvozdić je vodio zbor i pripremao učenike za priredbe, napravio je notni zapis hime škole Moj Barilović. Učiteljica Mirjana VranićŠušlje potiče kod učenika primjenu web alata: movie maker, Moovly, Glogster, Edmodo, Toondoo… Učenici osmog razreda i učiteljica Ivana Tuškan Mihalić sudjelovali su u projektu Dvorci Hrvatske te su izradom geometrijskih oblika od papira i njihovim spajanjem u veće cjeline sagradili prekrasne replike hrvatskih dvoraca: Stari grad Varaždin, Stari grad Ozalj, dvorac Lužnica, Stari grad Sisak i dvorac Bosiljevo. Vjeroučitelj Jure Gagić je s učenicima prisustvovao godišnjici zaustavljanja agresorskih tenkova u Belaju i za tu prigodu uvježbao pjesmu Hrvati, Hrvatska nas zove. Uglazbio je pjesmu Moja Siča za integrirani dan te surađivao u projektu Božićna Crvenkapica, hodočastio u župnu crkvu sv. Josipa u Barilovićkom Leskovcu za blagdan sv.Josipa s učenicima šestog razreda. Na Vjeronaučnoj olimpijadi na temu Drugi vatikanski sabor sudjelovali su članovi vjeronaučne grupe. Učitelj Darko Cerjanec je sa članovima Eko grupe sudjelovao u HRT-ovoj emisiji Školski sat vezano za invazivnu vrstu raka, te ostvario suradnju sa Zoološkim vrtom na način da su ulovili nekoliko jedinki rakova koji se sada nalaze u ZOO. Učiteljica kemije Željka Obrovac s učenicima je izrađivala balzam za usnice, a naučili su izračunati svoj indeks tjelesne mase. Najveći broj učenika ima normalnu tjelesnu masu, a 10% učenika ima indeks koji sugerira na pothranjenost ili prvi stupanj pretilosti. Učitelj fizike Zrinko Bahorić obnovio je meteorološku kućicu, a učenike naučio mjeriti osnovne meteorološke parametre i koristiti instrumente: termometar, kišomjer, vagu i sl. U drugom polugodištu unosili su podatke putem interneta u GLOBE bazu. Sudjelovali su na međužupanijskoj smotri kao promatrači te prezentacijom predstavili našu školu i rad svoje grupe. Sudjelovali su u izradi „Sunčanog sata“ na školskom igralištu. Naučili su kako se njime mjeri vrijeme te upoznali GPS mjerni instrument i ponovili znanje o kompasu i matematičke sadržaje (Pitagorin poučak, geometrijske sadržaje, konstrukciju elipse). Učitelj Robert Magdić organizirao je školsko natjecanje u gimnastici u suradnji s GK Sokol iz Karlovca. Muška ekipa pobijedila je na županijskom natjecanju te tako izborila **odlazak na državno natjecanje u Nedelišće.** Učenici škole osvojili su ekipno treće mjesto (5. do 8. razred) na županijskom natjecanju u teakwondou. Olimpijski dan obilježen je izlaganjem o povijesti igara, štafetnim igrama i borbama u hrvanju grčko-rimskim stilom. Svjetski dan sporta obilježen je turnirom u nogometu, graničaru i štafetnim igrama na igralištu kod matične škole (1. do 4. razred) u organizaciji Roberta Magdića i učitelja razredne nastave, a učenici od 5. do 8. razreda pješačili su na obližnji Martinšćak. Učiteljica Nevenka Mikulić sudjelovala je na županijskom LIK-u na temu pop-art. Učitelj Predrag Novković Mihalić sudjelovao je s učenicima na natjecanju Sigurno u prometu, te na županijskom natjecanju iz tehničke kulture bio mentor Marku Belaviću koji je prvim mjestom u graditeljstvu izborio **odlazak na državno natjecanje u Primošten.** Učenici na izbornoj nastavi tehničke kulture izrađuju suvenire tehnikom paljenja drveta pirografijom. Učiteljica njemačkog jezika Maja Ferenac je vodila Učeničku zadrugu Barilko. Učitelj informatike Mario Zovkić je s učenicima sudjelovao na županijskom natjecanju Infokup, a za učitelje je održao predavanje na teme iz IKT-a

Učenik drugog razreda PŠ Siča, Stjepan Magdić, često je praćen od strane medija zbog svojih uspjeha u sviranju na harmonici na glazbenim natjecanjima. Učenik PŠ Belaj Matej Bačelić sudjelovao je na županijskom natjecanju iz matematike. Na matematičkom natjecanju Klokan bez granica u svojoj skupini ušao je među 10% najboljih u Hrvatskoj.

Sudjelovali smo u **likovnim natječajima**: Lidice 2015., Dukatov likovni natječaj Volim mlijeko, Poj riči materinske (Ex libris), SFera, Slavini mladi akvarelisti, Sretni bez alkohola, Alfina kutija, Žogica; **literarnim natječajima**: Nacionalni natječaj za najljepši rukopis, Međunarodno natjecanje mladih za najljepše pismo 2015., Vatrogasci, Majka, Dobrota u nama i oko nas, Mali kaj, Euro novčić, U svijetu bajki; **ostalim natječajima**: Nacionalnom kvizu za poticanje čitanja s temom „Ljubav za početnike“, Natjecanju u čitanju naglas, Klokan bez granica, Eko fotka, Koliko poznaješ Hrvatski sabor.

Rad škole

Dana 14. studenog 2014. škola je bila domaćin Županijskog aktiva ravnatelja. U vrijeme zimskih praznika 9. siječnja 2015. održan je 13. odbojkaški turnir u organizaciji OŠ Vladimir Nazor, a pobijedila je OŠ Netretić u finalu s domaćinima. Dana 26. svibnja 2015. održan je 14. odbojkaški turnir u organizaciji OŠ Netretić, igralo se na igralištu PŠ Jarče Polje, na turniru su sudjelovali: „OŠ Barilović“, „OŠ Vladimir Nazor“, „OŠ Netretić“, „OŠ Plaški“, „OŠ Rakovica“, Mješovita Industrijsko-obrtnička škola Karlovac“, „Obrtnička i tehnička škola Ogulin“, „Šumarska i drvodjeljska škola Karlovac“, „Tehnička škola Karlovac“ i „Policijska uprava Karlovačka“; pobijedila je Tehnička škola Karlovac u finalu s Obtničkom i tehničkom školom Ogulin, treća je OŠ Netretić. Posjetili su nas kolege profesori iz Bugarskog grada Plevena koje smo upoznali s radom škole i mjestom Barilović

Zahvaljujući Udruzi Iva sudjelovali smo u volonterskom Eko kampu 2015. u organizaciji LAG-a Petrova gora koji je namijenjen učenicima od 4. do 6. razreda. Andreja Štefanac i Dejana Kirinčić su volontirale i brinule u učenicima.

Zahvaljujući Općini Barilović učenicima i učiteljima je podijeljeno 1000 kg neretvanskih mandarina. Bila je to ujedno i pomoć uzgajivačima koji su zbog zatvaranja ruskog tržišta ostali bez kupaca.

Sindikalna fešta povodom Dana učitelja održana je u restoranu Panorama, a išli smo i na mjuzikl Monty Python’s Spamalot

Učitelji škole bili su na zajedničkom ručku povodom Uskrsa u restoranu Ribarska kuća i ručku (domaći pečeni odojak) povodom kraja školske godine na Lovačkom domu Belaj.

Darko Cerjanac je putovao na stručno usavršavanje u SAD (New Brumswick), a Vesna Car u Latviju. Učiteljica Anita Paranos prisustvovala je webinaru (seminar, predavanje ili radionica koja se prenosi putem Interneta).

Razrednica Karolina Čorak uspješno je provela eUpise svojih osmaša u srednju školu.

Općina Barilović osigurala je financijska sredstva za poklone za sv. Nikolu, pomoć u organizaciji obljetnice školstva i Lidrana, knjige za odlikaše, školu u prirodi i dnevnice za učitelje, projekt e-Dnevnik (bežična mreža i projektor), organizaciju igraonice (voditelj Josip Novosel), izradu studije za projekt uređenja potkrovlja i zvjezdarnice, kameni zid kod PŠ Leskovac Barilovićki, i kupila sve nove udžbenike za učenike škole. U jesen je konačno asfaltirana cesta prema školi, a izgrađen je i nogostup za učenike.

U matičnoj školi je brušen i lakiran parket u pet učionica, informatičkom kabinetu, zbornici i tajništvu te nabavljene nove drvene plohe za klupe petaša, Popravljan je krov na matičnoj školi. U PŠ Siča presložen je kamin te obavljen popravak na kaminu u PŠ Leskovac Barilovićki, a bit će postavljena i nova ulazna vrata na PŠ Siča. Općina Barilović krenula je s uređenjem parkirališta škole. Rad škole mogao se pratiti na mrežnim stranicama škole i facebook stranici škole

**Kratki rezime ostalih događanja u 2014./2015. godini**

Početkom veljače 2014. led i snijeg uništio je šumu u Gorskom kotaru (1 kg grana na 30 kg leda). U Kijevu se održavaju prosvjedi protiv proruskog predsjednika Janukovića, a iz zatvora je puštena Julija Timošenko. Smjena predsjednika potaknula je referendum na Krimu koji se odcijepio od Ukrajine. Zbog sankcija Rusiji došlo je do poremećaja na tržištu pa su naši proizvođači mandarina ostali bez važnog tržišta. Olimpijske igre u ruskom Sočiju bile su najskuplje u povijesti, a nazvane su „igre straha“zbog opasnosti od terorističkih napada. Ivica Kostelić osvojio je srebrnu olimpijsku medalju. Michael Schumaher teško se ozlijedio na skijanju jer nije nosio kacigu, a skijao je izvan označene staze. U slučaju Forex prevaranti su oštetili 680 ulagača za 130 milijuna kuna, a devet osoba našlo se na optuženičkoj klupi. Suđenje je održano u kino dvorani. Početkom ožujka nestao je malezijski zrakoplov koji do danas nije pronađen. U Južnoj Koreji potonuo je trajekt i 340 učenika. Znanstvenik Igor Štagljar otkrio novi marker čime se našao na pragu otkrića za rak pluća. Glumica Zrinka Cvitešić dobila je za svoj rad prestižnu britansku nagradu. U svibnju su nas zadesile velike poplave, a cijela Hrvatska pokazala je solidarnost. Evakuirano je 10 000 ljudi, a dvoje je poginulo. Crveni križ je zakazao. Isto se dogodilo i u Srbiji i BiH. U Sao Paulu je otvoreno Svjetsko nogometno prvenstvo utakmicom Brazil – Hrvatska. Pobjednici prvenstva su Nijemci. Ljeto je bilo izrazito kišovito, pa se mnogi nisu ni okupali u rijekama. Još jedna tragedija malezijskog zrakoplova. Srušen je iznad Ukrajine od strane proruskih separatista. Svijet je u strahu od virusa EBOLE od kojeg je u Africi oboljelo 20 000 ljudi. U Americi jačaju prosvjedi zbog toga što je bijeli policajac ubio Afroamerikanca i protiv rasne diskriminacije. Borci tzv. Islamske države šire strah i ubijaju novinare koje su oteli. Marin Čilić je osvojio Grand Slam. U Savskoj ulici je započeo prosvjed branitelja. U RH sklopljeno je prvo životno partnerstvo. Škotska nije izglasala odcjepljenje na referendumu. Četnički vojvoda Vojislav Šešelj pušten iz zatvora. Papa žestoko kritizirao rimsku kuriju. Došlo je i do drastičnog smanjenja cijena nafte koje mi nismo previše osjetili, ali se Rusija našla u problemima. U Milanu naši navijači zasuli teren bakljama, a Hajduk odbio igrati protiv Dinama. Nisu izašli na teren zbog zabrane nekim navijačima da uđu na stadion. Srušio se treći malezijski zrakoplov. Na predsjedničkim izborima pobijedila Kolinda Grabar Kitarović. Bilo je više hapšenja pa puštanja na slobodu domaćih političara: Milan Bandić, Marina Lovrić Mercel, Željko Sabo, afere FIMI MEDIA (Ivo Sanader i HDZ), Spačva (Slavko linić). Dana 7. siječnja 2015. u Francuskoj je izvršen napad na satirički tjednik Charlie Hebdo, a poginulo je 12 osoba. U Meksiku su ubijena , a potom spaljena 43 studenta od strane narkobandi. Drugog travnja 2015. godine u Keniji je ubijeno 147 studenata na sveučilišnom kampusu, a 97 ozlijeđeno. Tijekom ljeta 2015. zbog islamista i tzv Islamističke države s područja Sirije u Europu pristiže veliki val izbjeglica. Mađarska se prilično brutalno odnosi prema njima te gradi zid na granici sa Srbijom.

U godini 2014. rođeno je svega nešto više od 39 000 djece što je manje nego ikad do sad, objavio je Državni zavod za statistiku. Broj stanovnika se u protekle tri godine smanjio za 42 000, a to je grad veličine Dubrovnika.

U Bariloviću, 31. kolovoza 2015.

 Ravnateljica: Vesna Car